Diari Oficial de la Generalitat Valenciana


Sumari del DOGV 4881, del 11-11-2004 (2004/11056)

Notificació a Enrique Martínez Eslava. Expedient número V-DAFT-019/2003.
------------------------------------------------------------------------

### Dades del document

Número de DOGV
:   4881

Data del DOGV
:   11-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11791


Organisme emissor
:   Conselleria de Territori i Habitatge

Tipus de document
:   Anunci

Notificació a Enrique Martínez Eslava. Expedient número V-DAFT-019/2003. [2004/F11252]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Enrique Martínez Eslava, carrer de Federico García Lorca, número 1, 4t, porta 10, Grup de la Mercé (46368 Paterna) la resolució del recurs d'alçada amb el número de referència interna R-53/2004.
  
Resolució de la secretària autonòmica de Territori i Medi Ambient, de recurs d'alçada relatiu a l'expedient de desnonament administratiu per falta de títol V-DAFT-019/2003, de l'habitatge situat en el Grup Mare de Déu de la Mercé, al carrer de la Constitució número 1, planta 4ª, porta 10, hui Federico García Lorca, número 1, planta 4a porta 10, Paterna (València). Grup 460035.
  
Dades de la persona que reclama
  
Núm. expedient Cognoms i nom
  
DAFT-019/2003 Martínez Eslava, Enrique
  
Dades de l'habitatge
  
Codi de l'habitatge: 3443269029
  
Domicili: Constitució, núm. 1, porta 10, hui Federico García Lorca, núm. 1, porta 10.
  
Règim: accés diferit a la propietat.
  
Adjudicatari: Agricio Huerta Cuenca (difunt).
  
I. Antecedents
  
Cronològicament exposats, els fets essencials relatius a aquest expedient (s'adjunta documentació justificativa d'aquests), són els següents:
  
1r. En data 01.02.1974 s'adjudica a Agricio Huerta Cuenca l'esmentat habitatge en règim d'accés diferit a la propietat. (Document núm.1).
  
2n. A través d'informes dels representants dels veïns i d'inspecció de patrimoni de data 19.02.2002 i 28.01.2003 es detecta l'ocupació sense títol legal de l'habitatge per Enrique Martínez Eslava. Posteriorment, en data 11.03.2003 l'Ajuntament de Paterna informa a l'IVHSA que no consta que l'adjudicatari residisca al municipi de Paterna. (documents núm. 2, 3 i 4).
  
3r. S'inicia un procediment de desnonament per falta de títol.
  
- El 07.03.2003 es dicta provisió de desnonament. (Document núm. 5).
  
- El dia 29.04.2003 se procedeix a la notificació de plec de càrrecs. Es fa constar la negativa de l'interessat d'acusar la recepció d'aquest. (Document núm. 6).
  
- El 15.05.2003 se notifica a l'interessat la proposta de resolució. Es fa constar la negativa de l'interessat d'acusar la recepció d'aquesta. En data 16.05.2003 el recurrent presenta escrit d'al·legacions, no desvirtuen aquestes la causa que va donar origen a l'expedient. (Documents núm. 7 i 8).
  
- El 19.01.2004 el director general d'Habitatge i Projectes Urbans dicta resolució, notificada en data 20.01.2004. Es fa constar la negativa de l'interessat d'acusar la recepció d'aquesta. (Document núm. 9).
  
4t. Finalment, presenta recurs d'alçada el 2 de febrer de 2004. (Document núm.10).
  
II. Fonaments de dret
  
L'article 138, 2n, del Decret 2114/1968, de 24 de juliol, sobre Reglament d'Habitatges de Protecció Oficial, en relació amb l'article 30, segona, del Reial Decret 2960/1976, de 12 de juliol, pel qual s'aprova el Text Refós de la Legislació d'Habitatges de Protecció Oficial, inclou entre les causes legals de desnonament administratiu d'aquest tipus d'habitatges: «L'ocupació d'un habitatge de protecció oficial sense títol legal per a això».
  
III. Contestació a al·legacions
  
A la primera, segona, tercera i quarta:
  
Al·lega la persona que recorre que Agricio Huerta Cuenca va morir al novembre de 1994, sense haver fet testament, i la seua viuda i els fills comuns acorden cedir l'habitatge a una de les filles, María Carmen Huerta, i el seu espòs, Luis Gómez Merino. Cal afegir que des de la defunció del titular no ens consta que s'haja efectuat cap gestió per part dels interessats per a regularitzar la situació de l'immoble davant de l'IVHSA i procedir al canvi de titularitat.
  
A la cinquena:
  
Manifesta la persona que recorre que María Carmen i el seu espòs com a únics propietaris de l'immoble el venen a Enrique Martínez Eslava, l'any 2000, pel preu de sis mil euros. María Carmen i el seu espòs no poden transmetre el domini de l'habitatge per no ser titulars d'aquest, ens reiterem que després de la defunció del titular no s'ha realitzat cap gestió davant de l'IVHSA per a normalitzar la situació de l'habitatge, i tal com s'estableix en la clàusula XIV del contracte d'accés diferit a la propietat el domini de l'habitatge es transmet per l'atorgament d'escriptura pública de compravenda.
  
A la sisena, setena, octava, novena i desena:
  
Al·lega la persona que recorre que els tràmits per al canvi de nom de l'immoble a favor d'Enrique Martínez Eslava es tramiten al gener de 2001 i també manifesta que té interés a realitzar tots els tràmits legals necessaris per a elevar a escriptura pública la transmissió de l'habitatge. No és possible tramitar el canvi de titularitat, ni elevar a escriptura pública la transmissió de l'habitatge a favor d'Enrique Martínez Eslava ja que es tracta d'una transmissió il·legal com ja hem indicat.
  
Resolució
  
Després d'examinar els fets, les disposicions legals citades i les de general aplicació, com també la proposta del director general d'Habitatge i Projectes Urbans, la secretària autonòmica de Territori i Medi Ambient resol la desestimació del recurs.
  
Contra aquesta resolució, que posa fi a la via administrativa, es pot interposar recurs contenciós administratiu davant del Jutjat Contenciós Administratiu corresponent en el termini de dos mesos, comptadors a partir del dia següent al de la recepció de la present notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que es puga exercir qualsevol altre recurs que s'estime oportú.